**CONVENIO ESPECÍFICO DE COLABORACIÓN ENTRE**

**A UNIVERSIDADE DE VIGO (ESPAÑA) E**

**PARA O INTERCAMBIO DE ESTUDANTES**

Vigo,na data da última sinatura electrónica

Ao abeiro do convenio marco de colaboración entre a Universidade de Vigo e     , ambas partes conveñen a firma dun convenio específico nos seguintes termos:

**INTERCAMBIO DE ESTUDANTES**

**1.** Un número máximo de 4 estudantes de cada institución poderá participar no intercambio. O período de intercambio non excederá de dous anos académi­cos.

**2.** O intercambio estará aberto a estudantes, que completarán polo menos un ano de estudos académicos.

**3**. Os/As candidatos/as que desexen participar no intercambio serán seleccio­nados/as pola universidade de orixe e aceptados pola universidade de acollida. Cada unha das partes deste convenio intentará seleccionar unicamente a estu­dantes que posúan coñecementos lingüísticos suficientes para poder seguir as clases na universidade de acollida.

**4.** Os/As estudantes que participen no intercambio non abonarán taxas na uni­versidade de acollida pero si as taxas académicas dos seus respectivos pro­gramas de estudo na súa universidade de orixe.

**5**. Os/As estudantes deberán pagar todos os seus gastos persoais, transporte, aloxamento, manutención, libros e seguro médico. Os/As estudantes serán responsables de subscribir un seguro médico adecuado. O xustificante deste seguro será presentado ante a universidade de acollida.

**6.** A universidade de acollida axudará aos/ás estudantes a encontrar un aloxa­mento adecuado e ofreceralles información sobre o campus.

**7.** Os/As estudantes que participen no intercambio estarán suxeitos/as ás nor­mas da universidade de acollida e ás leis do país de acollida durante o inter­cambio.

**8**. A universidade de acollida enviará directamente á universidade de orixe un certificado oficial dos resultados académicos de cada estudante, cando lle sexa solicitado polos/as estudantes ou pola universidade de orixe.

**9.** Os créditos obtidos polos/as estudantes na universidade de acollida poderán ser recoñecidos dentro do seu plan de estudos na universidade de orixe. O programa de estudos proposto na universidade de acollida será aprobado pola universidade de orixe con anterioridade o intercambio.

**10**. Se os/as estudantes que participan no intercambio desexan continuar nun programa de estudos para obter un título na universidade de acollida, despois de concluído o período de intercambio, deberán someterse aos requisitos e normas da universidade de acollida e abonar as taxas académicas.

**11.** A Oficina de Relacións Internacionais, ou servizo equivalente, de cada par­te coordinará o desenvolvemento e xestión do intercambio en cada Institución.

**12.**. Este convenio empezará a producir os seus efectos a partir da data da súa sinatura e terá unha duración de 3 anos.

Non obstante, antes do remate do prazo previsto se as circunstancias o fan aconsellable, as partes por unanimidade poderán acordar a súa prórroga polo período estritamente necesario e sempre dentro do límite máximo de ata catro anos adicional establecido na Lei 40/2015, de 1 de outubro, de réxime xurídico do sector público.

**13.**. Son causas de resolución:

1. O transcurso do prazo de vixencia do convenio sen acordarse a prórroga do mesmo.
2. O transcurso do prazo máximo de vixencia do mesmo incluído o período de prórroga establecido no mesmo.
3. O acordo unánime dos asinantes.
4. O incumprimento das obrigas e compromisos asumidos por parte de al­gún dos asinantes.
5. Por decisión xudicial declaratoria da nulidade do convenio.
6. Por calquera das causas contempladas na normativa da universidade sobre o contido do convenio.

**14.** Protección de datos

(ESCOLLER ENTRE A OPCIÓN A, B. OU C, DEBENDO QUEDAR NO CON­VENIO UNHA SOA OPCIÓN)

**OPCIÓN A.** CLÁUSULA PARA CONVENIOS NO ESPAZO ECONÓMICO EUROPEO (Es­paña, resto da Unión Europea, Liechtenstein, Islandia e Norue­ga)

As partes manifestan e se comprometen a darlles aos datos de carácter perso­al que sexan obxecto de trata­mento como consecuencia do desen­vol­vemento do presente convenio un uso adecuado no marco do dis­posto pola normativa europea en materia de protección de datos de carácter persoal integrado polo Regu­lamento (UE) 2016/679 do Parlamento Europeo e do Consello, de 27 de abril de 2016 (RXPD) e as nor­mas de desen­volvemento que a cada parte lles resultes aplicables.

Na execución deste convenio as partes declaran que asumen a condición de responsables do trata­mento independentes, xa que cada unha no seu propio ámbito de actuación determina os medios e os fins dos trata­mentos de datos necesarios; e que non se dan as condicións para ser consideradas corres­pon­sa­bles do trata­mento ao abeiro do previsto no RXPD. En consecuencia, cada unha das partes asi­nantes responderá individual­mente fronte ás persoas afec­tadas e fronte ás autoridades de control com­petentes, do incumpri­mento das súas obrigas corres­pon­dentes en materia de protección de datos per­soais, así como das infrac­cións en que tivese incorrido.

As persoas interesadas poderán exercer os dereitos de acceso, rectificación, cancelación, oposición, limita­ción e portabilidade nos termos legais previstos, mediante comunicación ao enderezo social do responsable do tratamento que corresponda, así como, de existir, a través de correo electrónico aos respecti­vos delega­dos de protección de datos. Se a solicitude de exercicio de dereitos se presentase diante da parte que non sexa a com­petente para a súa tramita­ción e resolución, esta daralle traslado á competente á maior brevida­de posible, in­formando disto á persoa interesada.

Se a correcta execución dalgunha das prestacións deste convenio requirise a cesión de datos persoais du­nha das partes á outra, esta terá a súa base de lexitimación, cando menos, no cum­pri­men­to do pre­sente convenio, de confor­midade co establecido no artigo 6.1.b) do RXPD, sempre e cando se limite aos míni­mos imprescindi­bles para acadar o fin perseguido. En todo caso, a enti­da­de cesionaria adoptará as me­didas adecuadas para limitar o acceso dos seus empregados aos datos persoais cedidos durante a vixencia deste convenio.

Sen prexuízo do anterior, os datos persoais que figuran neste convenio relati­vos ás persoas asinantes serán e/ou poderán ser obxecto daquelas actuacións que se deriven da aplicación e cumprimento da nor­ma­ti­va de trans­pa­rencia e acceso á información pública aplicable á Univer­si­da­de de Vigo e, de ser o caso, á outra parte.

**OPCIÓN B.** CLÁUSULA PARA CONVENIOS CON PAÍSES QUE CONTEN CON DE­CLA­RA­CIÓN DE ADECUACIÓN DA COMISIÓN EUROPEA[[1]](#footnote-1)

As partes manifestan e se comprometen a darlles aos datos de carácter perso­al que sexan obxecto de trata­mento como consecuencia do desen­vol­vemento do presente convenio un uso adecuado no marco do dis­posto pola normativa nesta materia que a cada parte lle resulte aplicable.

1. No caso da Universidade de Vigo, será o Regulamento (UE) 2016/679 do Parlamento Euro­peo e do Consello, de 27 de abril de 2016 (RXPD), a Lei orgánica 3/2018, de 5 de decembro, de protección de datos persoais e ga­rantía dos dereitos dixitais (LOPDGDD) e demais normas de desenvolve­mento.
2. No caso de \_\_\_\_\_\_\_\_\_\_ *(nome da empresa, centro de investigación ou ou­tra entidade colaboradora externa)*, e con­­siderando que pertence a \_\_\_\_\_\_\_\_\_\_ *(país)* que conta cunha declaración de adecuación da Co­mi­sión Europea adoptada conforme ao establecido no artigo 45 do RXPD [Declaración \_\_\_\_\_\_\_\_\_\_ *(data da decisión comunitaria)*], o marco normati­vo aplicable virá determinado por \_\_\_\_\_\_\_\_\_\_ *(breve enu­me­ra­ción das normas aplicables).*

Na execución deste convenio as partes declaran que asumen a condición de responsables do trata­mento independentes, xa que cada unha no seu propio ámbito de actuación determinan os medios e os fins dos trata­mentos de datos necesarios; e que non se dan as condicións para ser consideradas corres­ponsables do trata­mento ao abeiro do previsto no RXPD. En consecuencia, cada unha das partes asi­nantes responderá individual­mente fronte ás persoas afectadas e fronte ás autoridades de control com­petentes, do incumpri­mento das súas obrigas corres­pon­dentes en materia de protección de datos per­soais, así como das infrac­cións en que tivese incorrido.

As persoas interesadas poderán exercer os dereitos de acceso, rectificación, cancelación, oposición, limita­ción e portabilidade nos termos legais previstos, mediante comunicación ao enderezo social do responsable do tratamento que corresponda, así como, de existir, a través de correo electrónico aos respecti­vos delega­dos de protección de datos. Se a solicitude de exercicio de dereitos se presentase diante da parte que non sexa a com­petente para a súa tramita­ción e resolución, esta daralle traslado á competente á maior brevida­de posible, in­formando disto á persoa interesada.

Se a correcta execución dalgunha das prestacións deste convenio requirise a cesión de datos persoais du­nha das partes á outra, esta terá a súa base de lexitimación, cando menos, no cum­pri­men­to do pre­sente convenio, de confor­midade co establecido no artigo 6.1.b) do RXPD, sempre e cando se limite aos míni­mos imprescindi­bles para acadar o fin perseguido. En todo caso, a enti­da­de cesionaria adoptará as me­didas adecuadas para limitar o acceso dos seus empregados aos datos persoais cedidos durante a vixencia deste convenio.

**OPCIÓN C.** CLÁUSULA PARA CONVENIOS CON TERCEIROS PAÍSES DISTINTOS DOS ANTERIORES

As partes manifestan e se comprometen a darlles aos datos de carácter perso­al que sexan obxecto de trata­mento como consecuencia do desen­vol­vemento do presente convenio un uso adecuado no marco do dis­posto pola normativa nesta materia que a cada parte lle resulte aplicable.

1. No caso da Universidade de Vigo, será o Regulamento (UE) 2016/679 do Parlamento Euro­peo e do Conse­llo, de 27 de abril de 2016 (RXPD), a Lei orgánica 3/2018, de 5 de decembro, de protección de datos per­soais e garantía dos dereitos dixitais (LOPDGDD) e demais normas de desen­volvemento.
2. No caso de \_\_\_\_\_\_\_\_\_\_ *(nome da empresa, centro de investigación ou outra entidade colaboradora externa)*, o marco normativo aplicable virá determinado por \_\_\_\_\_\_\_\_\_\_ *(breve enu­me­ra­ción das normas aplica­bles).*

Dado que \_\_\_\_\_\_\_\_\_\_ *(nome da empresa, centro de investigación ou outra entidade colaboradora externa)* pertence a un país que a día de hoxe non conta cunha declaración de adecua­ción da Comisión Europea adoptada con­son­te co prescrito no artigo 45 do RXPD, a Universidade de Vigo só poderá levar a cabo a transferencia internacional dos datos persoais precisos para a correcta exe­cución deste convenio, e dos que ela é respon­sable do tratamento, se se ofre­cen garantías adecuadas conforme ao previsto nos artigos 46 e seguintes do RXPD.

A tal fin, e ao ter conforme co seu ordenamento xurídico consideración de (Es­coller a opción que proceda)

* enti­dade de dereito público, as partes formalizan o correspondente acordo (anexo) que xunto con este convenio constitúen, segundo o previsto no ar­tigo 46.2.a) do RXPD e nas Direc­tri­ces 2/2020 do Comité Europeo de Pro­tección de Datos, o instrumento xuridicamente vin­cu­lan­te e esixible entre autoridades ou organismos públicos.
* enti­dade de dereito privado, as partes formalizan o correspondente acordo (anexo) elaborado, segundo o previsto no artigo 46.2.c) do RXPD, aten­dendo ás cláusulas-tipo aprobadas pola Comisión Europea me­diante Deci­sión de execu­ción (UE) 2021/914 de 4 de xuño de 2021.

Sen prexuízo do anterior, os datos persoais das persoas que asinan este con­venio serán e/ou poderán ser obxecto daquelas actuacións que se deriven da aplicación e cumprimento da nor­ma­ti­va de trans­pa­rencia e ac­ceso á informa­ción pública aplicable, de ser o caso, a cada parte.

|  |  |
| --- | --- |
| **POLA UNIVERSIDADE DE VIGO**O ReitorManuel Joaquín Reigosa Roger | **POR**  |

1. Os países y territorios declarados adecuados pola Comisión Europea a marzo de 2023 son os seguintes: Suíza, Canadá, Arxentina, Guernsey, Illa de Man, Xersei, Illas Feroe, Andorra, Israel, Uruguai, Nova Zelandia, Reino Unido e República de Corea. Debe indicarse tamén a Decisión concreta que declara o nivel de adecuación (pódese consultar na Instrución conxunta 5/2019 ou na páxina da AEPD). [↑](#footnote-ref-1)